Rimantas Karazija

Rimantas Karazija (1936 m. kovo 22 d. Kupiškyje – 2012 m. rugpjūčio 1 d.Mirė prof. Rimantas Karazija (15min.lt)) – Lietuvos veterinaras, pedagogas, buvęs diplomatas, politikas, žemės ūkio ministras.

 Biografija 
1954 m. baigė Kupiškio vidurinę mokyklą. 1954–1959 m. Lietuvos veterinarijos akademijoje (LVA) studijavo veterinariją, įgijo veterinarijos gydytojo specialybę. Nuo 1961 m. LVA Fiziologijos, patologinės fiziologijos ir patologinės anatomijos katedros asistentas. 1963–1966 m. mokėsi aspirantūroje, 1967 m. apgynė veterinarijos mokslų kandidato disertaciją, veterinarijos mokslų kandidatas.http://www.mokslas.mii.lt/mokslas/SRITYS/duom00.php?pav=K&sritis=B 

1968–1974 m. LVA Veterinarijos fakulteto dekanas. 1972–1974 m. LVA Fiziologijos, patologinės fiziologijos ir patologinės anatomijos katedros vedėjas. 1974–1976 m. LVA prorektorius mokymo ir mokslo reikalams. 1976–1992 m. LVA rektorius. 1970 m. docentas, nuo 1989 m. profesorius. Paskelbė per 100 mokslo darbų.

R. Karazijos rektoriavimo metais buvo pastatytas Zooinžinerijos fakulteto mokymo korpusas (1980 m.), įkurtas Akademijos muziejus (1981 m.), pastatyta sporto salė (1983 m.), visuomeninio studentų maitinimo kompleksas (1985 m.), penki bendrabučiai. Rekonstravus senąją sporto salę įrengta studentų diskoteka (1984 m.), įkurta chlamidijozių probleminė laboratorija (1987 m.), skaičiavimo centras (1989 m.), galvijų prieskrandžių metabolizmo tyrimo probleminė laboratorija (1989 m.), kuriai trejus metus jis vadovavo. Akademijos mokymo bandymų ūkyje suformuota mokomoji kolekcinė galvijų banda, veikė galvijų embrionų transplantavimo laboratorija. Iniciavo bendradarbiavimą su Leipcigo ir Halės universitetais (Vokietija), Upsalos agrariniu universitetu (Švedija), Varšuvos žemės ūkio akademija (Lenkija), Jeruzalės hebrajų universiteto Koreto veterinarijos mokykla (1993 m.).

1983–1989 m. Lietuvos aukštųjų mokyklų Rektorių tarybos pirmininko pavaduotojas. Nuo 1986 m. LKP Revizijos komisijos narys. Prisidėjo prie Lietuvos veterinarijos gydytojų sąjungos (dab. asociacija) atkūrimo, 1988–1992 m. jos pirmininkas. 1989–1992 m. išrinktas pirmuoju Lietuvos aukštųjų mokyklų Rektorių konferencijos pirmininku.

1992–1994 m. Bronislovo Lubio ir Adolfo Šleževičiaus Vyriausybėse – LR žemės ūkio ministras.http://www3.lrs.lt/pls/inter3/dokpaieska.showdoc_l?p_id=3061 1994–1995 m. LVA Fiziolologijos ir patologijos katedros profesorius. 1995 m. LR užsienio reikalų ministro Povilo Gylio patarėjas. 1995–1998 m. LR nepaprastasis ir įgaliotasis ambasadorius Latvijoje.http://www3.lrs.lt/pls/inter3/dokpaieska.showdoc_l?p_id=16395http://www3.lrs.lt/pls/inter3/dokpaieska.showdoc_l?p_id=69657 R. Karazijai dirbant ambasadoriumi Latvijoje, buvo užbaigtas Lietuvos-Latvijos sienos delimitavimas, vyko sienos demarkavimo darbai, parengta pasirašymui sutartis dėl Lietuvos-Latvijos jūros sienos nustatymo. Nuo 1999 m. vėl LVA Fiziologijos ir patologijos katedros profesorius.http://web.lva.lt/en/node/1989 2006 m. minimas LR Seimo komisijos EBSW veiklai tirti išvadose.EBSW veiklą tyrusi komisija įvardijo 11 asmenų, dirbusių ir EBSW, ir valstybei, 2006-02-02

 Įvertinimas 
 1986 m. LTSR nusipelnęs veterinarijos gydytojas
 1989 m. Darbo raudonosios vėliavos ordinas
 1996 m. LDK Gedimino 3 laipsnio ordinas http://www3.lrs.lt/pls/inter3/dokpaieska.showdoc_l?p_id=29341
 1999 m. Latvijos Respublikos Trijų žvaigždučių 3 laipsnio ordinas

 Šaltiniai 

|-

|-

Kategorija:Lietuvos žemės ūkio ministrai
Kategorija:Lietuvos ambasadoriai Latvijoje
Kategorija:Lietuvos biologai
Kategorija:Lietuvos veterinarijos akademijos rektoriai